Kalaallit Nunaata hálddahusguovllut

Kalaallit Nunaat juhkojuvvo njealjje gildii: Kujalleq, Qaasuitsup, Qeqqata ja Sermersooq. Stuorra Davvenuorta-Kalaallit Nunaata Álbmotmeahcci ii gula makkár ge gildii. Dása lassin amerihkálaš girdinšillju Thule Air Base (Pituffik), mii lea enklávan Qaasuitsup-gielddas, ii maiddái ge makkár ge gildii.
 Gielddat 
 Qaasuitsup 

Qaasuitsup, maid Qaasuitsup Kommunia lea ođđa gielda Kalaallit Nunaata oarjedavvin, mii ásahuvvui ođđajagimánu 1. b. 2009. Gildii gullojit boares gielddat Kangaatsiaq, Aasiaat, Qasigiannguit, Ilulissat, Qeqertarsuaq, Uumanaq, Upernavik ja Qaanaaq. Gieldda olmmošlohku lea 17 749 ássi. Gieldda hálddahusguovddáš lea Ilulissat.

 Qeqqata 

Qeqqata, maid Qeqqata Kommunia lea ođđa gielda Kalaallit Nunaata oarjin, mii ásahuvvui ođđajagimánu 1. b. 2009. Gildii gulloba boares gielddat Maniitsoq ja Sisimiut. Gielddas ledje ođđajagimánus 2010 9 677 ássi. Dan hálddahusguovddáš lea Sisimiut.

 Sermersooq 

Sermersooq , maid Kommuneqarfik Sermersooq lea ođđa gielda Kalaallit Nunaata nuortalullin, mii ásahuvvui ođđajagimánu 1. b. 2009. Gildii gullojit boares gielddat  Ammassalik, Ittoqqortoormiit,  Ivittuut, Nuuk ja Paamiut. Gielddas lea Kalaallit Nunaata stuorámus olmmošlohku; ođđajagimánus 2010 doppe ledje 21nbsp;232 ássi. Sermersooqii gullá maid Kalaallit Nunaata oaivegávpot, Nuuk.

 Kujalleq 

Kujalleq, maid Kommune Kujalleq lea ođđa gielda Kalaallit Nunaata lullin ja dat ásahuvvui ođđajagimánu 1. b. 2009. Gildii gullojit boares gielddat Nanortalik, Narsaq ja Qaqortoq. Gielddas lea Kalaallit Nunaata unnimus olmmošlohku, dasgo ođđajagimánu 2010 das lea beare 7 589 ássi. Gieldda hálddahusguovddáš lea Qaqortoq.

 Historjjálaš guovlojuohkin 
Ođđajagimánu 1. beaivve 2009 rájes Kalaallit Nunaatas leat golbma leana: Kitaa/Oarje-Ruonáeatnan, Tunu/Nuorta-Ruonáeatnan ja Avannaa/Davvi-Ruonáeatnan. Kitaas ledje 15 gieldda, Tunus guokte ja Avannaas okta. Stuorra Davvenuorta-Kalaallit Nunaata Álbmotmeahcci lei buot golbma leanain, iige diet gula makkárge gildii.

 Kitaa (Oarje-Ruonáeatnan) 
Lulligielddat:
 Nanortalik
 Qaqortoq
 Narsaq
 Ivittuut
 Paamiut
Guovdogielddat:
 Nuuk
 Maniitsoq
 Sisimiut
 Kangaatsiaq
 Aasiaat
 Qasigiannguit
 Ilulissat
 Qeqertarsuaq
Davvigielddat:
 Uummannaq
 Upernavik
 Davvenuorta-Kalaallit Nunaata Álbmotmeahcci (unni oassi)

 Tunu (Nuorta-Ruonáeatnan) 
 Ammassalik
 Ittoqqortoormiit 
 Davvenuorta-Kalaallit Nunaata Álbmotmeahcci (lullioassi)

 Avannaa (Davvi-Ruonáeatnan) 
 Qaanaaq
 Thule Air Base (Pituffik)
 Davvenuorta-Kalaallit Nunaata Álbmotmeahcci (davvioassi)

 Gáldut 

Kategoriija:Kalaallit Nunaata eatnandiehtu